Diari Oficial de la Generalitat Valenciana


Sumari del DOGV 7919, del 17-11-2016 (2016/8981)

RESOLUCIÓ de 28 d'octubre de 2016, del director general de Tecnologies d'Informació i les Comunicacions, per la qual es fa públic l'Acord de 22 de juliol de 2016, del Ple de la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (Comissió CITEC), pel qual s'extingeix la comissió tècnica actualment existent i es creen dues comissions tècniques de caràcter permanent.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7919

Data del DOGV
:   17-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8981


Data del document
:   28-10-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * Comissió Interdepartamental Per A la Modernització Tecnològica, la Qualitat i la Societat del Coneixement En la Comunitat Valenciana
    * telecomunicació
    * reglament intern
    * legislació

RESOLUCIÓ de 28 d'octubre de 2016, del director general de Tecnologies d'Informació i les Comunicacions, per la qual es fa públic l'Acord de 22 de juliol de 2016, del Ple de la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (Comissió CITEC), pel qual s'extingeix la comissió tècnica actualment existent i es creen dues comissions tècniques de caràcter permanent. [2016/8981]  
Per mitjà de Decret 112/2008, de 25 de juliol, del Consell, es va crear la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC), publicat en el Diari Oficial de la Generalitat Valenciana número 5816, del 29 de juliol de 2008. El Decret 81/2016, de 8 de juliol, del Consell, ha modificat l'anterior Decret 112/2008, adaptant-ne la composició com a conseqüència de la nova distribució de competències entre les conselleries.  
A l'empara de l'article 5.1.d del Decret 112/2008, es van crear tres comissions tècniques, amb l'objecte de recolzar la referida CITEC, en la seua missió d'impulsar i coordinar, en cada departament de la Generalitat i en les entitats que la integren, les polítiques, plans i projectes per a la modernització, implantació de l'Administració Electrònica i qualitat dels serveis públics.  
Les funcions i composició de les comissions tècniques van ser modificades per Acord del Ple de la CITEC, de 5 de març de 2013, publicat mitjançant Resolució de 20 de març de 2013, de la directora general de Tecnologies de la Informació. El principal objecte d'aquesta modificació va ser extingir dues de les tres comissions existents fins a la data, dedicades al desenvolupament de les tecnologies de la informació i la comunicació, així com al foment de les telecomunicacions, i atribuir a l'única comissió subsistent, la Comissió Tècnica per a la Modernització i Millora de la Qualitat dels Serveis Públics, aquestes comeses, ja que aquesta era l'única comissió, de les creades, que venia funcionant de forma regular.  
L'impuls que des del Govern de la Generalitat s'ha donat a la implantació de l'Administració Electrònica, la necessitat d'una Governança TIC, així com la potenciació de les polítiques de simplificació administrativa i millora de la qualitat dels serveis públics, assignades al nou model d'administració derivada dels importants canvis introduïts per les recents modificacions de l'ordenament jurídic, fa necessària l'extinció de la comissió tècnica actualment existent i la creació de les comissions següents:  
- Comissió Tècnica per a la Governança TIC i l'Administració Electrònica: GOTICAE.  
- Comissió Tècnica per a la Simplificació i Millora de la Qualitat dels Serveis Públics.  
Havent-se adoptat pel Ple de la Comissió CITEC, en la reunió de data 22 de juliol de 2016, l'acord de creació de dues comissions tècniques de caràcter permanent, escau la publicació oficial de l'acord esmentat, que figura com a annex d'aquesta resolució, als efectes assenyalats.  
  
València, 28 d'octubre de 2016.- El director general de Tecnologies de la Informació i les Comunicacions: Vicent Aguiló Lucia.  
  
  
ANNEX  
  
ACORD de 22 de juliol de 2016, del Ple de la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (Comissió CITEC), pel qual s'extingeix la comissió tècnica actualment existent i es creen dues comissions tècniques de caràcter permanent.  
  
El Ple de la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (d'ara endavant, Comissió CITEC), en la reunió de 22 de juliol de 2016, ha adoptat per unanimitat dels seus membres assistents, el següent acord de creació de dues comissions tècniques de caràcter permanent, conforme amb l'article 5.3 del Decret 112/2008, de 25 de juliol, del Consell, pel qual es crea la Comissió CITEC.  
  
Primer  
Creació de la Comissió Tècnica per a la Governança TIC i l'Administració Electrònica: GOTICAE.  
Es crea la Comissió Tècnica per a la Governança TIC i l'Administració Electrònica, GOTICAE, d'acord amb el contingut següent:  
Objecte: la creació de la Comissió Tècnica té per objecte recolzar la Comissió CITEC, en la missió d'impulsar l'Administració Electrònica en tot l'àmbit competencial de la Generalitat i els organismes que en depenen, així com vetlar i millorar dia a dia la funció informàtica (Governança TIC) en la Generalitat i les entitats que en depenen.  
Naturalesa: la Comissió té naturalesa permanent.  
  
Competències  
Per al compliment del seu objecte, la Comissió Tècnica GOTICAE té encomanades les funcions següents:  
  
a) Amb caràcter general, exercir funcions consultives, d'assessorament i de suport al Ple de la Comissió CITEC, d'acord amb el que disposa l'article 5.4 del Decret 112/2008, de 25 de juliol, adés mencionat.  
  
b) En particular, i com a òrgan de suport al Ple de la Comissió CITEC, les de promoure, coordinar i recolzar l'Administració Electrònica i Governança TIC en la Generalitat i els seus organismes públics; a l'efecte i per encàrrec d'aquell, li competirà:  
1. Conèixer, recolzar i difondre els plans estratègics TIC en l'àmbit de la Generalitat i els seus organismes públics i, en particular, els plans de desenvolupament de l'Administració Electrònica en l'àmbit esmentat.  
2. Promoure i coordinar les actuacions encaminades a implantar els plans estratègics TIC en la Generalitat i realitzar-ne un seguiment del nivell de desenvolupament.  
3. Emmarcar l'activitat global de la Generalitat en matèria TIC d'acord amb les directrius de la CITEC i del Pla Estratègic de les TIC en la Generalitat.  
4. Conèixer i analitzar les necessitats en matèria TIC dels òrgans de l'Administració de la Generalitat, coordinant-ne amb aquestes i canalitzant-ne, si és el cas, l'execució.  
5. Establir les prioritats en les accions a executar per a assolir els objectius estratègics marcats per la CITEC i garantir la disponibilitat dels recursos necessaris per al seu èxit.  
6. Realitzar la difusió de les activitats en matèria TIC de la Generalitat entre els seus departaments.  
7. Constituir grups de treball per a abordar les tasques que es deriven de les activitats previstes en els apartats anteriors.  
8. Establir i mantindre, a través del Ple, relacions de coordinació i col·laboració amb altres comissions tècniques constituïdes en el si de la Comissió CITEC.  
9. Formular al Ple propostes de plans, projectes o accions relacionats amb les matèries que constitueixen l'objecte de la comissió tècnica.  
  
10. Totes les altres que li siguen encomanades pel Ple de la Comissió CITEC, relacionades amb l'objecte de la comissió tècnica.  
  
Composició:  
1. El/la president/a, que serà el/la titular de la subdirecció que tinga atribuïdes les funcions en matèria de Planificació i Coordinació de Projectes TIC, o persona en qui delegue amb rang almenys de cap de servei o equivalent.  
2. El/la secretari/ària, les funcions del/de la qual les realitzarà un/a cap de servei de l'òrgan directiu amb competències en TIC, que serà designat pel president/a.  
3. Els/les vocals, que tindran aquesta procedència:  
- Un/a vocal que serà el/la cap del servei que tinga atribuïdes les funcions en matèria d'Administració Electrònica.  
- Un/a vocal que serà el/la cap del servei de l'òrgan que tinga atribuïdes les funcions en matèria de Simplificació Administrativa i Qualitat dels Serveis.  
- Un/a vocal designat/da per la subdirecció general competent en matèria TIC de sistemes d'informació per a la salut, amb rang de cap de servei o equivalent.  
- Un/a vocal designat/da per cada una de les sotssecretaries de la Presidència i de les conselleries de la Generalitat, amb rang de cap de servei, o equivalent, i amb responsabilitats en matèria d'organització o assumptes generals, o que ocupe un lloc de treball a què se li assignen aquestes funcions dins de l'estructura administrativa.  
- A més dels membres mencionats, s'estableix que podran incorporar-se a aquesta comissió com a vocals, amb veu però sense vot, aquelles persones que presten serveis en entitats autònomes, empreses o organismes del sector públic empresarial, dependents de la Generalitat quan, per l'entitat de tals organitzacions o pels coneixements i experiència professional de les persones, siguen expressament invitades pel/per la president/a a participar, amb caràcter eventual o permanent, en activitats relacionades amb els objectius d'aquesta comissió tècnica.  
  
La CITEC podrà acordar tant la substitució d'algun de les seues vocals com la variació del seu nombre, a proposta del/la president/a.  
  
Segon  
Creació de la Comissió Tècnica per a la Simplificació i Millora de la Qualitat dels Serveis Públics.  
Es crea la Comissió Tècnica per a la Simplificació i Millora de la Qualitat dels Serveis Públics, d'acord amb el contingut següent:  
Objecte: la creació de la Comissió té per objecte recolzar la Comissió CITEC en la missió d'impulsar i coordinar en cada departament de la Generalitat i en les entitats que la integren les polítiques, plans i projectes per a la simplificació administrativa i per a la millora de la qualitat dels serveis públics.  
Naturalesa: la comissió té naturalesa permanent.  
  
Competències  
Per al compliment del seu objecte, la Comissió Tècnica té encomanades les funcions següents:  
a) Amb caràcter general, exercir funcions consultives, d'assessorament i de suport al Ple de la Comissió CITEC, d'acord amb el que disposa l'article 5.4 del Decret 112/2008, de 25 de juliol, adés mencionat.  
  
b) En particular, i com a òrgan de suport al Ple de la Comissió CITEC, promoure, coordinar i recolzar la simplificació administrativa i la millora de la qualitat dels serveis públics en l'Administració i organitzacions de la Generalitat i, a l'efecte i per encàrrec d'aquell, li competirà:  
1. Promoure i recolzar, si és el cas, els plans de simplificació i millora de la qualitat dels serveis públics que executen els departaments de la Generalitat.  
2. Promoure i coordinar actuacions de normalització i simplificació administrativa en suport del desenvolupament i implantació de l'Administració Electrònica.  
3. Impulsar i recolzar les accions que decidisquen posar en marxa els distints departaments per a la implantació de noves tècniques o sistemes de gestió, ja siga en virtut de plans o projectes de millora o d'iniciatives exigides per modificacions legals o reglamentàries.  
4. Fomentar, promoure, coordinar i recolzar les bones pràctiques de gestió i facilitar l'intercanvi d'experiències entre les conselleries, departaments, organismes i entitats.  
5. Estudiar i analitzar problemes relacionats amb la gestió de qualitat dels serveis públics, així com proposar solucions que els remoguen.  
  
6. Analitzar les peticions de suport i assistència que formulen les conselleries, coordinant-ne amb aquestes i canalitzant-ne, si és el cas, l'execució.  
7. Constituir grups de treball per a abordar les tasques que es deriven de les activitats previstes en els apartats anteriors.  
8. Establir, a través del Ple, i mantindre relacions de coordinació i col·laboració amb altres comissions tècniques constituïdes en el si de la Comissió CITEC.  
9. Formular al Ple propostes de plans, projectes o accions relacionats amb les matèries que constitueixen l'objecte de la comissió tècnica.  
  
10. Totes les altres que li siguen encomanades pel Ple de la Comissió CITEC, relacionades amb l'objecte de la comissió tècnica.  
  
Composició  
La Comissió estarà composta pels següents membres de ple dret:  
1. El/la president/a, que serà el/la titular de la subdirecció general que tinga atribuïdes les funcions en matèria de Simplificació i Millora de la Qualitat, o persona en qui delegue amb rang almenys de cap de servei o equivalent.  
2. El/la secretari/ària, les funcions del/de la qual les realitzarà un/a tècnic/a de la subdirecció competent en matèria de Simplificació i Qualitat, designat/a pel//per la president/a.  
3. Els/les vocals, que tindran aquesta procedència:  
a) Un/a vocal amb rang de cap de servei de l'òrgan competent en matèria de simplificació i qualitat dels serveis.  
b) Un inspector/a de la Inspecció General de serveis.  
c) Un/a vocal amb rang de cap de servei designat per l'òrgan competent en tecnologies de la informació i comunicació.  
d) Un/a vocal designat/da per cada una de les sotssecretaries de la Presidència i de les conselleries de la Generalitat, amb rang de cap de servei, o equivalent, i amb responsabilitats en matèria de simplificació o gestió de la qualitat, o que ocupe un lloc de treball a què se li assignen aquestes funcions dins de l'estructura administrativa.  
e) Un/a vocal designat/da per cada un dels centres directius amb competències en qualitat en els àmbits educatiu, sanitari, de serveis socials i de justícia, designat/da pel/per la titular de l'òrgan competent en cada cas.  
A més dels membres esmentats, podran incorporar-se a aquesta comissió com a vocals, amb veu, però sense vot, aquelles persones que presten serveis en entitats autònomes, empreses o organitzacions dependents de la Generalitat quan, per l'entitat de tals organitzacions o pels coneixements i experiència professional de les persones, siguen expressament invitades pel/per la president/a a participar, amb caràcter eventual o permanent, en activitats relacionades amb la millora de la qualitat dels serveis públics.  
  
Tercer  
Règim general de funcionament de les comissions tècniques  
1. D'acord amb el que estableix l'article 5 del Decret 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana, el règim general de funcionament de les comissions tècniques que es creen s'ajustarà al que estableixen els articles 15 a 18 i concordants de la Llei 40/2015, d'1 d'octubre, de Règim Jurídic del Sector Públic.  
2. Sense perjudici de l'anterior, les comissions tècniques podran aprovar normes pròpies de funcionament o de règim intern i constituir en el seu si grups de treball.  
3. Cada una de les comissions tècniques creades, sense perjudici d'allò que s'ha assenyalat en l'article 5.4 del Decret 112/2008, adés mencionat, haurà d'elevar al Ple de la Comissió CITEC, dins dels primers sis mesos de cada exercici, un informe de gestió referit a l'exercici immediat anterior.  
Igualment, dins dels tres primers mesos de cada any, les comissions tècniques creades hauran d'elevar al Ple de la Comissió CITEC el programa d'activitats previst per cadascuna per a l'exercici esmentat.  
  
4. A les sessions de cada comissió tècnica podran ser convidats representants de les altres comissions tècniques, els qui tindran veu però no vot en les seues deliberacions.  
  
Quart  
Publicitat del present acord.  
De conformitat amb allò que s'ha prescrit en l'article 5.3 del Decret 112/2008, adés indicat, el present acord haurà de ser publicat en el Diari Oficial de la Generalitat Valenciana.  
  
El secretari de la Comissió CITEC: Vicent Aguiló i Lucia. El president de la Comissió CITEC: Vicent Soler i Marco.